ບໍລິສັດ ຈອນສັນ ແລະຈອນສັນ ຈະສົ່ງຢາວັກຊີນກັນໂຄວິດ-19 400 ລ້ານໂດສ ໃຫ້ແກ່ສະຫະພາບອາຟຣິກາ
ສູນກາງປ້ອງກັນ ແລະຄວບຄຸມພະຍາດ ຂອງສະຫະລັດ ຫຼື CDC ສະແດງໃຫ້ເຫັນວ່າ ຢາວັກຊີນ mRNA ທີ່ ຜະລິດໂດຍບໍລິສັດຟາຍເຊີຣ-ບາຍໂອແອນເທັກ ແລະໂມເດີຣນາ ໄດ້ຜົນສູງ ໃນການປ້ອງກັນໂຄວິດ-19.
ບໍລິສັດເພຊັດສະກຳສະຫະລັດ ຈອນສັນ ແລະຈອນສັນ ໄດ້ປະກາດໃນວັນຈັນ ວານນີ້ວ່າ ຕົນໄດ້ບັນລຸຂໍ້ຕົກລົງທີ່ຈະສົ່ງຢາວັກຊີນກັນໂຄວິດ-19 ຂອງຕົນໃຫ້ ແກ່ສະຫະພາບອາຟຣິ ກາເຖິງ 400 ລ້ານໂດສເລີິ້ມແຕ່ລະດູຮ້ອນຈະມານີ້ເປັນ ຕົ້ນໄປ ຢາວັກຊີນທີ່ສັກແຕ່ພຽງນຶ່ງໂດສ ຍັງຈະຕ້ອງໄດ້ຮັບອະນຸຍາດ ຈາກພວກເຈົ້າ ໜ້າທີ່ອອກ ກົດລະບຽບຢູ່ໃນບັນດາປະເທດອາຟຣິກາ ເຖິງຢ່າງໃດກໍດີມັນໄດ້ ໄດ້ຮັບການອະນຸມັດ ໃຫ້ນຳໃຊ້ສຸກເສີນໂດຍອົງການອະນາໄມໂລກ ຫຼື WHO ສະຫະພາບຢູໂຣບ ແລະ ສະຫະລັດ ແລ້ວ ການຄົ້ນຄວ້າທີ່ນຳອອກເຜີຍແຜ່ໃນວັນຈັນວານນີ້ ໂດຍສູນກາງປ້ອງກັນ ແລະຄວບຄຸມ ພະຍາດຂອງສະຫະລັດ ຫຼື CDC ສະແດງໃຫ້ເຫັນວ່າ ຢາວັກຊີນ mRNA ທີ່ຜະລິດ ໂດຍ ບໍລິສັດຟາຍເຊີຣ-ບາຍໂອແອນເທັກ ແລະໂມເດີຣນາ ໄດ້ຜົນສູງ ເພື່ອປ້ອງກັນໂຄວິດ-19 ຢູ່ໃນສະພາບການ “ໂລກໂຕຈິງ ” ການຄົ້ນຄວ້າ ໄດ້ມີຂຶ້ນໃນໝູ່ພະນັກງານການແພດແຖວໜ້າ ແລະບັນດາພະນັກ ງານຮັບ ມືກັບເຫດການສຸກເສີນທີ່ສຳຄັນຕ່າງໆ ຢູ່ໃນຫົກລັດ ເກືອບ 4,000 ຄົນ ລະຫວ່າງວັນທີ 14 ເດືອນທັນວາ 2020 ແລະວັນທີ 13 ເດືອນມີນາປີ 2021 ຜົນຂອງການຄົ້ນຄວ້າໄດ້ ສະແດງໃຫ້ເຫັນເຖິງວ່າ ຄວາມສ່ຽງຕໍ່ການຕິດແປດໄດ້ ຫລຸດລົງເຖິງ 80 ເປີເຊັນ ຫຼັງຈາກ ສັກໂດສທີນຶ່ງ ແລະ 90 ເປີເຊັນຫຼັງຈາກ ສອງໂດສທີສອງ ຢູ່ໃນປະເທດການາດາ ພວກເຈົ້າໜ້າທີ່ການແພດກ່າວໃນວັນຈັນວານນີ້ວ່າ ເຂົາ ເຈົ້າຈະ ຢຸດສະເໜີ ຢາວັກຊີນອາສຕຣາເຊເນກາກັນໂຄວິດ-19 ໃຫ້ຄົນທີ່ມີອາຍຸ ຕໍ່າກວ່າ 55 ປີ ເພາະມີຄວາມເປັນຫ່ວງກ່ຽວກັບເລື້ອງທີ່ບໍ່ຄ່ອຍມີ ແຕ່ຮ້າຍແຮງ ຄືເລືອດກ້າມ ໂດຍສະ ເພາະພວກແມ່ຍິງໜຸ່ມນ້ອຍ ທ່ານຮາວາດ ໂຍ ຮອງຫົວໜ້າສາທາລະນະສຸກຂອງການາດາ ກ່າວຕໍ່ບັນດາ ນັກຂ່າວໃນ ວັນຈັນວານນີ້ວ່າ “ພວກເຮົາກຳລັງຢຸດການໃຊ້ຢາວັກຊີນອາສຕຣາ ເຊເນກາສຳລັບຜູ້ໃຫຍ່ ອາຍຸຕໍ່າກວ່າ 55 ປີ ຈົນກວ່າການວິເຄາະກ່ຽວກັບຄວາມສ່ຽງແລະຜົນປະໂຫຍດທີ່ຈະໄດ້ ຮັບທີ່ພວມດຳເນີນຢູ່ແລ້ວສຳເລັດ ການຢຸດໃຊ້ດັ່ງກ່າວມີຂຶ້ນຫຼັງຈາກຫຼາຍໆປະເທດໃນຢູໂຣບ ໄດ້ຢຸດເຊົາໃນໄລຍະສັ້ນໆ ໃນ ການໃຊ້ຢາວັກຊີນອາສຕຣາເຊເນກາ ໃນຂະນະທີ່ສືບສວນລາຍງານ ເລືອດກ້າມ ເຂົາເຈົ້າເກືອບທັງໝົດໄດ້ເລີ້ມໃຊ້ຢາວັກຊີນດັ່ງກ່າວຄືນຫຼັງຈາກອົງ ການຢາຂອງຢູໂຣບ (EMA) ກ່າວວ່າ ວັກຊີນນີ້ “ເປັນທີ່ປອດໄພ ແລະໄດ້ຜົນ” ແລະຜົນປະໂຫຍດຂອງຢາ ວັກຊີນແມ່ນຫຼາຍກວ່າຄວາມສ່ຽງ ຕໍ່ການມີຜົນຂ້າງຄຽງ